Ο **Τζέημς Έντουαρντ Μπάτερσγουορθ** (αγγλικά: James E. Buttersworth), 1817–1894, ήταν Άγγλος ζωγράφος, ειδικευμένος στη θαλασσογραφία. Εγκαταστάθηκε στις Ηνωμένες Πολιτείες, όπου δημιούργησε μια σειρά από πίνακες με αμερικανικά πλοία της εποχής του. Οι πίνακές του είναι ιδιαίτερα γνωστοί για τις σχολαστικές λεπτομέρειες, τα δραματικά σκηνικά και τη χάρη τους στην κίνηση.

Βιογραφικά στοιχεία
-------------------

Ο Μπάτερσγουορθ γεννήθηκε στο Λονδίνο το 1817 σε οικογένεια καλλιτεχνών θαλασσογράφων. Σπούδασε ζωγραφική με τον πατέρα του Τόμας Μπάτερσγουορθ, ο οποίος ήταν επίσης γνωστός καλλιτέχνης.

Γύρω στο 1845, ταξίδεψε στις Ηνωμένες Πολιτείες και εγκαταστάθηκε με την οικογένειά του στο σημερινό Γιούνιον Σίτι στο Νιου Τζέρσεϊ, αργότερα διατηρούσε επίσης ένα εργαστήριο στο Μπρούκλιν. Σύντομα έγινε γνωστός. Επέστρεψε στην Αγγλία το 1851 για τον ιστιοπλοϊκό αγώνα που έλαβε χώρα στις 22 Αυγούστου 1851 για το πρώτο Κύπελλο Αμερικής. Τα σκίτσα και οι πίνακές του από αυτόν τον αγώνα παρέχουν λεπτομερή καταγραφή των γεγονότων και της ιστιοπλοΐας εκείνης της εποχής.

*Ιστιοφόρα κοντά στην ακτή*
Ζωγράφισε όλα τα είδη πλοίων, από κωπηλατικά και ιστιοφόρα μέχρι βαπόρια. Οι πίνακες του Μπάτερσγουορθ του 8ου ιστιοπλοϊκού αγώνα του 1893 έγιναν ένα χρόνο πριν από το θάνατό του, ολοκληρώνοντας το χρονικό των αγώνων του Κυπέλλου Αμερικής με ελαιογραφίες λίγο πριν από την εμφάνιση επιτυχημένων φωτογραφικών εικόνων. 

Υπήρξε παραγωγικότατος καλλιτέχνης, σχεδόν 600 έργα του έχουν διασωθεί σε ιδιωτικές συλλογές και μουσεία κυρίως στις Ηνωμένες Πολιτείες.

Η ζωγραφική του είναι γνωστή για τις δραματικές σκηνές, τη λεπτομέρεια και τη χάρη της στην απεικόνιση της κίνησης. Θεωρείται ένας από τους κορυφαίους εκπροσώπους της θαλασσογραφίας του 19ου αιώνα στις Ηνωμένες Πολιτείες.

Πέθανε το 1894 στο Λονδίνο.

Επιλογή έργων
-------------

* Το ατμόπλοιο Escort (1863) Ναυτικό μουσείο, Βιρτζίνια, ΗΠΑ*Το ατμόπλοιο Escort* (1863) Ναυτικό μουσείο, Βιρτζίνια, ΗΠΑ
* Το αμερικανικό Έμιλυ (περ. 1878) Ναυτικό μουσείο, Βιρτζίνια, ΗΠΑ*Το αμερικανικό Έμιλυ* (περ. 1878) Ναυτικό μουσείο, Βιρτζίνια, ΗΠΑ
* Ιστιοφόρο στο Ακρωτήριο Χορν*Ιστιοφόρο στο Ακρωτήριο Χορν*
* Πλοίο στην καταιγίδα, Βοστώνη*Πλοίο στην καταιγίδα*, Βοστώνη
* Ιστιοπλοϊκός αγώνας*Ιστιοπλοϊκός αγώνας*
* Το Western Metropolis.Το *Western Metropolis*.
* Τα ιστιοπλοϊκά Cornelia και Magic ανοιχτά της Νέας Υόρκης (1875)*Τα ιστιοπλοϊκά Cornelia και Magic ανοιχτά της Νέας Υόρκης* (1875)
* Φρεγάτα κυνηγά γαλλικό λαθρεμπορικό*Φρεγάτα κυνηγά γαλλικό λαθρεμπορικό*

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζέημς Μπάτερσγουορθ** |

1. ↑ . «rehs.com/eng/default-19th20th-century-artist-bio-page/BIOGRAPHY - James Edward Buttersworth (1817 - 1894)».
2. ↑ . «findlaygalleries.com/artists/period/james-e-buttersworth/».
3. ↑ . «cavaliergalleries.com/artist/JamesEdward\_Buttersworth/biography/».
4. ↑ . «artnet.com/artists/james-edward-buttersworth/».
5. ↑ . «sdmaritime.org/visit/exhibits/illuminating-the-sea/James E. Buttersworth (1817-1894)».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27876601
* **Europeana**: agent/base/160954
* LCCN: nr91039966
* ISNI: 0000 0000 6676 0660
* GND: 119218402
* SUDOC: 088969800
* ULAN: 500016424
* RKD: 14508

 |

 |